Melito 'e Napule

Melito 'e Napule (ditto Mêlito d''a ggente) è nu comune 'e 38.062 crestiane d''a pruvincia 'e Napule. 

 Storia 
 L'origgini 
Verenno 'e documenti storici pare c''o primmo nomme 'e Melito fosse chillo ell'antica Mellano. Federico II dichiaraje Melito casale 'e Napule, 'nzieme a àti paise ca stevano attuorno a cità e nfi 'o 1800 Melito era chiammata Casale 'e Napule.

Abbiàto comme villaggio piccerillo, a nu poco a chesta parte Melito nu ttene assaje nutizzie storiche; 'o Casale po' nascette a ppoche chilometri a Napule, all'ommra e 'sta cità antica. O Casale 'e Melito nun ha mai avuto mura 'e difesa, castielli, furtezze e niente. Pe chesto 'o "villaggio" aveva essere dinto a na zona sicura arò se steva ngrazia 'e Dio.

 O "fossato 'e Napule" 
Melito, siconno 'o sturioso Chianese, avessa pigliato 'o nomme a "Mellito" che dint'a bassa latinità vuleva dìcere "fossato fùto". E tiempe d''o Ducato napulitano, e pure primma, ce steva nu confine territoriale, o "fossato e Napule", che spartéva 'a terra e Napule, primma a chella e Capua e po' a chella e Aversa. Stu fossato accumminciava d''a campagna 'e Giugliano, travêrsava 'a massarìa "Signorelli" (che mò fosse 'a via Signorelli) 'nzino arò mo sta via Roma, pe po' arrivà a via Lavinaio. E pprimme vote, 'o tiempo d''o Ducato napulitano, 'o "fossato" addiventaje 'mpurtante pe l'arrepetute battaglie nfaccia 'e Normanni 'e Aversa e po' doppo se facette 'mpurtante pecché vênéva a ffa na difesa ùtele p'o territorio e Napule. C''o passà ell'ebbroca 'o nomme Mellito 'e Napule (che vvo' dìcere "fossato 'e Napule") cagnaje a chillo e mo, Melito 'e Napule.

 Infrastrutture e trasporti 
 Ferrovie 
Stanno fravecanno a stazione 'e Melito d''a MetroCampania NordEst. Dint''o 2010, quanno cunchiurrànno, 'e melitesi ponno arrivà a Napule c''a metropolitana immece e spantecà dint''o traffico.

 Purmàn   
Melito è aunita cu Napule pe miezo e tanta purmàn che, levànno 'o T70RB, pure si nu pparteno d''a città, ce tràseno comunque. E purmàn so tutte d''a CTP e so' chisti ccà:
 A44
 M13
 M45R
 T41B ('o capolinea sta 'a Stazzione 'e Napoli Centrale)
 M11 ('o capolinea sta a stazione di Piscinola d''a Linea 1)
 T73 ('o capolinea sta 'o spitàle Cardarelli)
 M14 ('o capolinea sta a stazione 'e Mugnano MCNE)
 T45
 M45N ('o capolinea sta 'a stazione 'e Giugliano d''a MCNE)

Ce sta solo nu purmàn che parte a Melito, è 'o T70RB che fernesce a Arzano.

category:giugrafia
category:Comune d''a Campania
category:Comune d''a pruvincia 'e Napule